Rikunarita-ORG/Wikinium huggingface dataset:
# Armenian lippu

Armenian lippu
 mittasuhteet: 1:2
 Värien symbolit:
   punainen kuvaa auringon energiaa ja itsenäisyystaistelussa vuodatettua verta
  sininen on taivaan ja kirkkaan taivaan väri
   oranssi kuvaa sadon siunauksellisuutta elonkorjuussa
**Armenian lippu** (arm. Հայաստանի դրոշը, *Hajastani droše*) on Armenian tunnus vaakunan ja hymnin ohella. Se koostuu kolmesta samanlevyisestä vaakaraidasta väreiltään ylhäältä alas punainen-sininen-oranssi. Armenian korkein neuvosto otti lipun käyttöön 24. elokuuta 1990 ja 15. kesäkuuta 2006 Armenian parlamentti hyväksyi *lain Armenian kansallislipusta*.

Historiansa aikana Armenialla on ollut käytössään useita erilaisia lippuja. Antiikin aikana armenialaiset dynastiat käyttivät lipuissaan erilaisia niitä edustavia symbolisia eläimiä. 1900-luvulla Armeniaa edustivat useat eri neuvostotyyliset liput.

## Värit

Koska Armenian laki ei määrittele lipussa käytettyjen punaisen, sinisen ja oranssin sävyjä, lipusta on yleisessä käytössä kaksi eri versiota. Näistä yleisemmässä värit ovat kirkkaat, harvinaisemmassa taas haalistuneemmat. Seuraavassa taulukossa on suurpiirteiset RGB-arvot kahdessa eri versiossa käytetyille väreille:

|  | Yleisempi versio | Harvinaisempi versio |
| --- | --- | --- |
|  |  |  |
| Punainen | 255-0-0 | 216-28-63 |
| Sininen | 0-0-170 | 85-117-196 |
| Oranssi | 255-153-0 | 239-107-0 |

## Aikaisemmat versiot

* Transkaukasuksen federaation lippu 1918
* Armenian sosialistinen neuvostotasavalta 1952–1991

## Lähteet

## Aiheesta muualla

* The Evolution of the Armenian Flag (englanniksi)
* Armenian lippuja (venäjäksi)
* Armenica.org – Armenian lipun ja vaakunan symbolien merkitykset (englanniksi)

NäytäAasian valtioiden liput

|  |  |  |  |  |  |  |  |
| --- | --- | --- | --- | --- | --- | --- | --- |
| Afganistan | Arabiemiirikunnat | Armenia | Azerbaidžan | Bahrain | Bangladesh | Bhutan | Brunei |
| Etelä-Korea | Filippiinit | Georgia | Indonesia | Intia | Irak | Iran | Israel |
| Itä-Timor | Japani | Jemen | Jordania | Kambodža | Kazakstan | Kiina | Kirgisia |
| Kuwait | Laos | Libanon | Malediivit | Malesia | Mongolia | Myanmar | Nepal |
| Oman | Pakistan | Pohjois-Korea | Qatar | Saudi-Arabia | Syyria | Singapore | Sri Lanka |
| Tadžikistan | Taiwan | Thaimaa | Turkki | Turkmenistan | Uzbekistan | Venäjä | Vietnam |
# Ison-Britannian naisten jalkapallomaajoukkue

| Iso-Britannia |
| --- |
|  |
| Lempinimi | Team GB |
| Liitto | Englannin jalkapalloliitto |
| Eniten otteluita | 11 pelaajaa (5) |
| Eniten maaleja | Steph Houghton (3) |
|

|  |  |
| --- | --- |
|

}}

**Kotipeliasu** |

}}

**Vieraspeliasu** |

 |
| Ensimmäinen ottelu |
|  Iso-Britannia 0–0  Ruotsi (Middlesbrough, Iso-Britannia; 20. heinäkuuta 2012)
 |
| Suurin voitto |
|  Iso-Britannia 3–0  Kamerun (Cardiff, Iso-Britannia; 28. heinäkuuta 2012)
 |
| Suurin tappio |
|  Iso-Britannia 0–2  Kanada (Coventry, Iso-Britannia; 3. elokuuta 2012)
 |
| Infobox OK |

**Ison-Britannian naisten jalkapallomaajoukkue** edustaa Yhdistynyttä kuningaskuntaa eli Isoa-Britanniaa jalkapallon olympiaturnauksessa. Tavallisesti jalkapallossa ei ole Ison-Britannian joukkuetta, vaan Englanti, Skotlanti, Wales ja Pohjois-Irlanti edustavat itsenäisesti. Koska vuoden 2012 olympialaiset järjestettiin Lontoossa, luotiin naisille joukkue kisoihin. Ison-Britannian olympiakomitea sekä Englannin jalkapalloliitto pääsivät sopuun joukkueesta, joka edustaa valtiota kisoissa: pelaajat voivat tulla siis joka puolelta Isoa-Britanniaa.

Vuonna 2012 silloinen joukkueen päävalmentaja Hope Powell toivoi, että joukkue osallistuisi jatkossakin kesäolympialaisiin. Iso-Britannia ei osallistunut vuoden 2016 kesäolympialaisten karsintoihin, mutta vuonna 2018 ilmoitettiin, että joukkue aikoo kilpailla vuoden 2020 kesäolympialaisissa. Britannian neljä jalkapalloliittoa sopivat keskenään yrittävänsä karsiutua Englannin maajoukkueen tuloksen perusteella. Kesäkuussa 2019 Englanti varmisti paikkansa kolmeen parhaan eurooppalaisen joukkueen joukossa naisten maailmanmestaruuskilpailuissa 2019, ja täten lunasti Isolle-Britannialle paikan vuoden 2020 kesäolympialaisiin.

## Lähteet
# Carlo Molfetta

| Mitalit |
| --- |
|  Carlo Molfetta  |
| Maa:  Italia |
| Miesten taekwondo |
|  Olympialaiset
 |
|  **Kultaa** | Lontoo 2012 | +80 kg |
| MM-kilpailut
 |
|  **Hopeaa** | Jeju 2001 | 67 kg |
|  **Hopeaa** | Kööpenhamina 2009 | 87 kg |
|  **Pronssia** | Gyeongju 2011 | 87 kg |
| EM-kilpailut
 |
|  **Kultaa** | Pietari 2010 | 87 kg |
|  **Hopeaa** | Lillehammer 2004 | 72 kg |
|  **Pronssia** | Riika 2005 | 72 kg |
|  **Pronssia** | Manchester 2012 | 87 kg |
| Universiadit
 |
|  **Kultaa** | Daegu 2003 | 72 kg |

**Carlo Molfetta** (s. 15. helmikuuta 1984 Mesagne) on italialainen taekwondoin ja olympiavoittaja. 183 senttimetriä pitkä ja 80 kilogrammaa painava Molfetta edustaa Cagse Esercito -seuraa.

## Ura

Molfetta voitti olympiakultaa yli 80 kilon sarjasta vuoden 2012 kesäolympialaisista Lontoosta. Hän oli mukana myös vuoden 2004 kesäolympialaisissa Ateenassa, jossa hän oli 67-kiloisten sarjassa seitsemäs.

MM-kilpailuista Molfettalla on kaksi hopeaa ja yksi pronssi. Mitaleista yksi hopea ja yksi pronssi on tullut 87-kiloisista ja yksi hopea, Molfettan ensimmäinen arvokisamitali vuodelta 2001, 67-kiloisista. EM-kilpailuista Molfetta on saavuttanut yhden kullan 87-kiloisista vuodelta 2010, yhden hopean 72-kiloisista ja yhden pronssin sekä 72- että 87-kiloisista. Junioreiden maailmanmestaruuden hän voitti 63-kiloisissa 2000. Vuonna 2003 hän voitti kultaa kesäuniversiadeista Daegusta 72-kiloisista.

## Lähteet
# IPSC Pistoolin maailmanmestaruuskilpailut

**IPSC Pistoolin maailmanmestaruuskilpailut** (engl. *IPSC Handgun World Shoot*), tunnetaan myös nimellä **Practicalin pistoolin maailmanmestaruuskilpailut** tai **Pistoolipracticalin maailmanmestaruuskilpailut**, on IPSC-lajiliiton korkein pistoolilla ammuttava arvokilpailu. Kilpailut kestävät useita päiviä ja sisältävät 30 ampumaosuutta. Ne pidetään kolmen vuoden välein.

## Katso myös

* IPSC Kiväärin maailmanmestaruuskilpailut
* IPSC Haulikon maailmanmestaruuskilpailut
* Practical-ammunta

## Lähteet